# **Egenberedskap for kjæledyr**

Mange anser kjæledyr som viktige medlemmer av familien, og i en krisesituasjon er det ditt ansvar at de også blir tatt vare på.

Foto: Johné

**Hva gjør du hvis du må evakuere?**

Hvis du må forlate hjemmet, må du også ta med deg kjæledyrene dine. Husk at dyr skal være sikret under kjøring. Undersøk på forhånd hvor det er tillatt at du kan ta med dyrene dine. Lag en avtale med naboer, venner eller familie som kan hjelpe til med kjæledyrene hvis du ikke kan gjøre det selv.

**Hva trenger ditt kjæledyr?** Alle kjæledyr har ulike behov. Tenk gjennom hva som er viktig for akkurat ditt dyr i en krisesituasjon. Bruk følgende råd som utgangspunkt.

R**åd om egenberedskap for kjæledyr**

* Vann: Sørg for at du lagrer nok drikkevann til alle - også kjæledyrene.
* Fôr: Ha mat til kjæledyret for minst én uke.
* Medisiner: Hvis kjæledyret ditt bruker medisiner, ha et ekstra lager.
* Varme og beskyttelse: Ha tepper eller annet som kan holde dyret varmt hvis strømmen går.
* Transportbur eller veske: Ha et transportbur eller en veske tilgjengelig for kjæledyret.
* Førstehjelpsutstyr: Ha et sett med nødvendig førstehjelpsutstyr for kjæledyret ditt.
* Sanitetsutstyr: Ta med kjæledyrets kattesand, poser eller annet nødvendig utstyr.
* Leker og tepper: Ta med kjæledyrets favorittleker og tepper for å gi trygghet og redusere stress.

Som kjæledyreier er det ditt ansvar å sørge for at dyrene dine har det bra, både til hverdags og i kriser. Men noen enkle tips kan du forberede deg og kjæledyret ditt på det uforutsette.

*Opplysningene er hentet fra sikkerhverdag,no beredskap kjæledyr*